Primeira división española 2010/11

[miniatura|300px|O [Hércules CF, no seu primeiro partido en Primeira logo de 13 anos en Segunda e Segunda B.]]
A tempada **2010/11** da **Primeira División Española** de fútbol foi a 80ª edición desta competición. Comezou o 28 de agosto de 2010 e finalizou o 22 de maio de 2011. O FC Barcelona proclamouse campión por terceira tempada consecutiva e logrou a 21ª liga da súa historia, con dúas xornadas aínda por disputarse. O único representante galego foi o Deportivo da Coruña, que acabou perdendo a categoría, e houbo un único árbitro galego, o ascendido ese mesmo ano Ignacio Iglesias Villanueva.

Os azulgrana sentenciaron o seu terceiro título consecutivo na xornada 36ª, conseguindo 96 puntos, a segunda mellor marca da súa historia. Barcelona, Real Madrid e Valencia clasifícanse de xeito directo para a Liga de Campións, e o Villarreal, que xogará a rolda previa. O Sevilla e o Athletic Club clasifícanse para a UEFA Europa League, que tamén xogou o Atlético de Madrid aínda que xogando unha rolda previa. Por outro lado, Deportivo da Coruña, Hércules e Almería perderon a categoría.

## Equipos e estadios 
Tomaron parte na competición vinte equipos. Real Valladolid, CD Tenerife e Xerez CD, descendidos a tempada anterior, foron substituídos por Real Sociedad, Hércules CF e Levante UD.

### Cambios de adestrador 
### Equipos por comunidades autónomas 
{{Image label begin|image=Spain location map.svg|width={}|float={}}}
{{Image label small|x=0.47|y=0.65|scale={}|text=UD Almería•}}
{{Image label small|x=0.48|y=0.11|scale={}|text=•Athletic Club}}
{{Image label small|x=0.43|y=0.35|scale={}|text=•Atlético Madrid}}
{{Image label small|x=0.84|y=0.25|scale={}|text=FC Barcelona}}
{{Image label small|x=0.13|y=0.10|scale={}|text=•Deportivo da Coruña}}
{{Image label small|x=0.83|y=0.27|scale={}|text=•RCD Espanyol}}
{{Image label small|x=0.43|y=0.37|scale={}|text=•Getafe CF}}
{{Image label small|x=0.33|y=0.66|scale={}|text=Málaga CF•}}
{{Image label small|x=0.87|y=0.43|scale={}|text=•RCD Mallorca}}
{{Image label small|x=0.56|y=0.16|scale={}|text=•CA Osasuna}}
{{Image label small|x=0.32|y=0.07|scale={}|text=Racing de Santander•}}
{{Image label small|x=0.44|y=0.33|scale={}|text=Real Madrid}}
{{Image label small|x=0.23|y=0.62|scale={}|text=Sevilla FC•}}
{{Image label small|x=0.21|y=0.05|scale={}|text=Sporting de Gijón•}}
{{Image label small|x=0.67|y=0.43|scale={}|text=Valencia CF}}
{{Image label small|x=0.62|y=0.37|scale={}|text=Villarreal CF•}}
{{Image label small|x=0.62|y=0.26|scale={}|text=•Real Zaragoza}}
{{Image label small|x=0.65|y=0.55|scale={}|text=•Hércules}}
{{Image label small|x=0.66|y=0.45|scale={}|text=•Levante}}
{{Image label small|x=0.55|y=0.10|scale={}|text=•Real Sociedad}}

## Sistema de competición 
A Primeira División de España 2010/11 foi organizada pola Liga Nacional de Fútbol Profesional (LFP).

Como en tempadas precedentes, consta dun grupo único integrado por vinte clubs de toda a xeografía española. Seguindo un sistema de liga, os vinte equipos enfróntanse todos contra todos en dúas ocasións -unha en campo propio e outra en campo contrario- sumando un total de 38 xornadas. A orde dos encontros decídese por sorteo antes de empezar a competición.

A clasificación establecerse con arranxo aos puntos obtidos en cada enfrontamento, a razón de tres por partido gañado, un por empatado e ningún en caso de derrota. Se ao finalizar o campionato dous equipos igualasen a puntos, os mecanismos para desempatar a clasificación serían os seguintes: 
# A maior diferenza entre goles a favor e en contra nos enfrontamentos entre ambos. 
# Se persiste o empate, teríase en conta a diferenza de goles a favor e en contra en todos os encontros do campionato. 
# Se aínda persiste o empate, teríase en conta o maior número de goles a favor en todos os encontros do campionato.

Se o empate a puntos é entre tres ou máis clubs, os sucesivos mecanismos de desempate previstos polo regulamento son os seguintes: 
# A mellor puntuación da que a cada un corresponda a tenor dos resultados dos partidos xogados entre si polos clubs implicados. 
# A maior diferenza de goles a favor e en contra, considerando unicamente os partidos xogados entre si polos clubs implicados. 
# A maior diferenza de goles a favor e en contra tendo en conta todos os encontros do campionato. 
# O maior número de goles a favor tendo en conta todos os encontros do campionato. 
# O club mellor clasificado con arranxo aos baremos de *fair play*.

### Efectos da clasificación 
O equipo que máis puntos some ao final do campionato será proclamado campión de liga e obterá o dereito automático a participar na fase de grupos da seguinte edición da Liga de Campións da UEFA, xunto co subcampión e o terceiro clasificado; o cuarto disputará a rolda previa para acceder á fase de grupos.

O quinto e o sexto clasificado obterán o dereito a participar na próxima UEFA Europa League.

Os tres últimos equipos descenderán directamente á Segunda División. Para substituílos ascenderán de Segunda os dous primeiros clasificados, xunto co gañador dunha promoción que disputarán os clasificados entre o terceiro e sexto posto.

## Clasificación 

# O Atlético de Madrid, sétimo clasificado, clasificouse para a UEFA Europa League xa que os dous finalistas da Copa do Rei 2010-11, FC Barcelona e Real Madrid, ocuparon unha praza para a Liga de Campións.

**Pts** = Puntos; **PX** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles Anotados; **GC** = Goles Recibidos; **Dif** = Diferenza de gol

### Posicións por xornada 
## Resultados 
Os horarios corresponden á CET (Hora Central Europea) UTC+1 en horario estándar e UTC+2 en horario de verán.

### Cadro de resultados 

## Distincións 
### Trofeo Pichichi 
[miniatura|dereita|[Cristiano Ronaldo gaña o seu primeiro Trofeo Pichichi da Liga, con 41 goles.]]
O Trofeo Pichichi é o premio outorgado anualmente polo diario deportivo Marca ao máximo goleador da Primeira división da Liga española de fútbol. Cabe sinalar, que os goles deste trofeo non se contabilizan segundo as actas arbitrais, senón segundo o criterio do diario Marca, polo que non teñen validez oficial e poden non coincidir coa cifra de goles contabilizada pola LFP.

Cristiano Ronaldo conseguiu, con 41 goles, o seu primeiro Pichichi, batendo ademais a marca histórica de Hugo Sánchez e Telmo Zarra, que conseguiron 38 nunha mesma tempada.

### Trofeo Zarra 
[miniatura|180px|[Álvaro Negredo gañou o Trofeo Zarra.]]
O Trofeo Zarra é un premio outorgado polo diario deportivo Marca ao máximo goleador español da tempada. Do mesmo xeito que o Trofeo Pichichi, non ten en conta as actas arbitrais, senón as apreciacións propias do diario Marca.

Álvaro Negredo, que marcou 7 goles nas últimas catro xornadas, arrebatou o Trofeo Zarra ao seu histórico gañador, David Villa.

### Trofeo Zamora 
[miniatura|150px|[Víctor Valdés do FC Barcelona gañou o Trofeo Zamora.]]
O Trofeo Zamora é o título outorgado desde o ano 1959 polo diario deportivo Marca, ao porteiro de fútbol menos goleado da Primeira División. Para optar ao premio é necesario disputar 60 minutos en, como mínimo, 28 partidos.

Víctor Valdés logrou o seu terceiro Zamora consecutivo e cuarto da súa carreira, co segundo mellor coeficiente da historia da Liga.

## Xogadores 
### Mercado de traspasos 
[miniatura|180px|[David Villa, fichaxe máis caro da tempada.]]
A crise económica marcou o mercado de verán da tempada 2010/11. Os clubs de Primeira División gastáronse un total 262 millóns de euros en fichaxes, practicamente a metade do investido a tempada anterior. Deste xeito, o campionato español caeu ao terceiro posto das ligas europeas en canto a investimento en traspasos, por detrás da Premier League inglesa (435 millóns de euros) e a Serie A italiana (327 millóns de euros).

Debido á delicada situación económica dos clubs españois, a maioría optaron por reforzarse mediante cesións (23%) e fichaxes a custo cero (39%). O maior dispendio en contratacións volveu realizalo, un ano máis, o Real Madrid, con 78 millóns de euros, seguido de cerca polo FC Barcelona, con 71,5 millóns, dos que 40 foron investidos en David Villa, o traspaso máis caro da tempada en España. Por detrás dos dous "grandes" quedaron os investimentos realizados polo Valencia CF (26,7 millóns), o Atlético de Madrid (22,8 millóns) e o Málaga CF (17,1 millóns), que realizou o maior investimento da súa historia tras ser adquirido polo xeque qatarí Abdullah ben Nasser Al Thani. No apartado de vendas, o Valencia CF situouse como o club europeo que máis beneficios obtivo co traspaso de futbolistas. Os levantinos, que venderon a tres campións do mundo -David Villa, David Silva e Carlos Marchena- ingresaron 84 millóns grazas aos traspasos.

A diferenza do sucedido no mercado de verán, no inverno disparouse o investimento respecto da tempada anterior: 32 millóns de euros en traspasos, catro veces máis do gastado en 2010. A maior parte deste desembolso foi realizado entre o Málaga CF e o Atlético de Madrid, con 11,5 e 11,3 millóns de euros, respectivamente. Por segundo ano consecutivo os colchoneiros realizaron a fichaxe máis cara do mercado invernal, ao pagar 7 millóns pola contratación do brasileño Elias.

#### Fichaxes máis caras da tempada 
#### Fichaxes máis caras do mercado de inverno 
 (*) Adil Rami e de Diego Buonanotte, traspasados do Lille e o River Plate, respectivamente, foron cedidos polos seus clubs donos (Valencia CF e Málaga CF respectivamente) ata o final da tempada.

## Notas 
## Véxase tamén 
### Outros artigos 
* Copa do Rei de fútbol 2010/11

### Ligazóns externas 
* Sitio web oficial da LFP
* Sitio web oficial da Real Federación Española